stanford-oval/wikipedia huggingface dataset:
Miroslav Šimek

| Mitalit> Miesten koskipujottelu.Maa:   Tšekkoslovakia. Olympialaiset  | Mitalit> Miesten koskipujottelu.Maa:   Tšekkoslovakia. Olympialaiset  | Mitalit> Miesten koskipujottelu.Maa:   Tšekkoslovakia. Olympialaiset  | Miesten koskipujottelu> Maa:   Tšekkoslovakia. |
| --- | --- | --- | --- |
|  Hopeaa | Barcelona 1992 | C-2 |  |
| MM-kilpailut  | MM-kilpailut  | MM-kilpailut  |  |
|  Kultaa | Augsburg 1985 | C-2 joukkue |  |
|  Hopeaa | Bourg-Saint-Maurice 1987 | C-2 joukkue |  |
|  Hopeaa | Savage River 1989 | C-2 joukkue |  |
|  Hopeaa | Tacen 1991 | C-2 |  |
|  Hopeaa | Tacen 1991 | C-2 joukkue |  |
Maa:   Tšekki
|  Olympialaiset  |  Olympialaiset  |  Olympialaiset  |  |
|  Hopeaa | Atlanta 1996 | C-2 |  |
| MM-kilpailut  | MM-kilpailut  | MM-kilpailut  |  |
|  Kultaa | Mazzana 1993 | C-2 |  |
|  Kultaa | Mazzana 1993 | C-2 joukkue |  |
|  Kultaa | Nottingham 1995 | C-2 joukkue |  |
|  Hopeaa | Três Coroas 1997 | C-2 joukkue |  |
|  Pronssia | Três Coroas 1997 | C-2 |  |
| EM-kilpailut  | EM-kilpailut  | EM-kilpailut  |  |
|  Hopeaa | Augsburg 1996 | C-2 |  |
Miroslav Šimek (s. 27. tammikuuta 1959 Turnov, Tšekkoslovakia) on tšekkiläinen koskimelonnan olympiamitalisti ja maailmanmestari. Hän saavutti mitaleita sekä Tšekkoslovakian että Tšekin tasavallan edustajana. Seuratasolla hän edusti Delfin Malá Skálaa ja Delfin Jablonecia. Hän on pituudeltaan 168 cm.
Šimek saavutti kanoottikaksikossa olympiahopeaa Barcelonassa 1992 ja Atlantassa 1996. MM-kilpailuissa hän sai kanoottikaksikossa kultaa 1993, hopeaa 1991 ja pronssia 1997. Kanoottikaksikon joukkuekilpailussa hän saavutti MM-kilpailuissa kultaa 1985, 1993 ja 1995 sekä hopeaa 1987, 1989, 1991 ja 1997. EM-kilpailujen kanoottikaksikossa hän oli hopealla 1996. Hänen parinaan kaikkia arvokisamitaleita voittamassa oli Jiří Rohan.
Morgan le Fay

| Morgan le Fay |
| --- | --- |
 Anthony Frederick Augustus Sandys, Morgan Le Fay, 1864.
Ominaisuudet
Sukupuoli:  nainen
Tuntomerkit:  Tavallisesti naishahmo, mutta pystyi muuttumaan haluamansa eläimen näköiseksi
Asuinpaikka:  Lähellä Camelotia englannissa
Voimat:  Kyky muuttua miksi tahansa eläimeksi
Kansanperinne
Kansanperinteen alkuperä:  Englantilainen taru kuningas Arthurista
Suhteet
Sisarukset:  Kuningas Arthur (velipuoli)
Infobox OKNimi-testi OK: 
Morgan le Fay (myös  Morgaine, Morgain tai Morgana) on kuningas Arthuriin liittyvissä legendoissa mahtava noita, Avalonin valtiatar ja Arthurin sisarpuoli. Morgan le Fay on Arthurin äidin Igrainen ja hänen ensimmäisen aviomiehensä Gorloisin tytär. Morgan le Faylla on kaksi sisarta: Elaine ja Morgause.
Sir Thomas Maloryn teoksessa Pyöreän pöydän ritarit (Le Morte d'Arthur) Morgan le Fay on naimisissa kuningas Urienin kanssa. Heidän poikansa Uwaine on yksi pyöreän pöydän ritareista.
Joidenkin legendojen maininnoissa Morgan le Fay saa veljelleen Arthurille pojan Mordredin
Useissa uudemmissa legendojen tulkinnoissa Morgausen ja Morgan le Fayn hahmot on yhdistetty.
Marion Zimmer Bradleyn teoksessa Avalonin usvat sisarukset ovat erillään. Morgausesta tulee Skotlannin kuningatar, Morgainesta papitar. Morgause on olennaisessa osassa juonittelussa, jolla pyritään tuhoamaan hänen velipuolensa Arthurin avioliitto. Morgausen hoviin lähettämä uskottu hovinainen Morag sekoittaa joka ilta kuningattaren iltajuomaan salaisia yrttejä jotka estävät tämän raskaaksi tulemisen, jotta Morgausen oma poika pysyisi kruununperijänä.
Taruissa mukana oleva Mordred on Morgainen poika, joka syntyi Avalonin ylipapitar Vivianen juonittelujen johdosta. Ylipapitar järjesti Arthurille vihkiseremonian, joka päättyi rituaaliseen hääyöhön papittaren kanssa, mutta papitar olikin Morgaine. Tämä kauhistuu saadessaan tietää totuuden ja uhkaa lähdettää lapsen, mutta Viviane estää sen. Tämä asetelma johtaa merkittäviin juonenkäänteisiin tarinan aikana.
Viviane tekee loppuvaiheilla eutanasian kuolemansairaalle ja kärsivälle Priscillalle, joka on kasvattanut hänen viimeisen toukovalkeilla siitetyn poikansa omansa ohella. Naisen oma poika surmaa papittaren kuninkaan edessä kirveellä, joka oli jäänyt paikalle erään barbaarisotilaan rangaistuksen yhteydessä. Velipuolet kuolevat kaksintaistelussa hiukan myöhemmin, ja Morgainesta tulee Avalonin tosiasiallinen valtiatar, vaikka nimellisenä hallitsijana toimii Merlinin nuorin tytär Niniane.
Aiheesta muualla

Kuvia tai muita tiedostoja aiheesta Morgan le Fay Wikimedia Commonsissa
Morganin piirikunta (Colorado)

Morganin piirikunta (engl. Morgan County) on Yhdysvaltojen Coloradon osavaltiossa sijaitseva piirikunta. Sen väkiluku oli 29 068 vuonna 2019. Piirikunnan hallintokeskus on Fort Morganin kaupunki. Piirikunta on perustettu 19. helmikuuta 1889.
Aiheesta muualla

Kuvia tai muita tiedostoja aiheesta Morganin piirikunta (Colorado) Wikimedia Commonsissa
Miroslava Jaškovská

| Miroslava Jaškovská> Henkilötiedot.Uran tiedot |
| --- | --- |
Laji:  maastohiihto 
| Mitalit> Maa:  Tšekkoslovakia.Naisten hiihto.MM-kilpailut  | Mitalit> Maa:  Tšekkoslovakia.Naisten hiihto.MM-kilpailut  | Mitalit> Maa:  Tšekkoslovakia.Naisten hiihto.MM-kilpailut  | Maa:  Tšekkoslovakia> Naisten hiihto. |
| --- | --- | --- | --- |
|  Pronssia | Falun 1974 | 4×5 km viesti |  |
Miroslava Jaškovská (s. 5. maaliskuuta 1955 Čeladná) on entinen tšekkiläinen maastohiihtäjä, joka edusti aktiiviurallaan Tšekkoslovakiaa. Hän oli mukana voittamassa Tšekkoslovakialle MM-pronssia 4×5 kilometrin viestistä Falunin MM-kisoissa 1974. Jaskovskán lisäksi joukkueeseen kuuluivat Alena Bartošová, Gabriela Sekajová ja Blanka Paulů. Jaskovská hiihti viestissä kolmannen osuuden.
Miika Pelkonen

Miika Pelkonen (s. 12. tammikuuta 1990) on suomalainen taikuri. Hänen alaansa ovat korttitemput. Hän on esiintynyt muun muassa televisio-ohjelmissa Talent, Ennätystehdas ja Galaxi. Hän asuu Hyvinkäällä.
Palkinnot ja tunnustukset

Vuoden Taikuri 2011
Taikureiden Suomen Mestari 2011
FISM Korttitaikuuden Euroopan mestari 2011, järjestäjä Fédératon Internationale des Sociétés Magiques
ravintolataikuuden SM-kultaa 2009 ja 2010, järjestäjä Suomen Taikurit
SM-hopeaa lähi- ja lavataikuudessa 2009
Aiheesta muualla

Miika Pelkonen Ylen Aamu-tv:ssä 16.4.2012[vanhentunut linkki]
Márkos Vamvakáris

Márkos Vamvakáris suunnilleen vuonna 1933.
Márkos Vamvakáris (kreik. Μάρκος Βαμβακάρης, 10. toukokuuta 1905 – 8. helmikuuta 1972) oli kreikkalainen rebetiko-muusikko.
Vamvakáris syntyi Sýroksen saarella katoliseen perheeseen. 12-vuotiaana hän siirtyi Pireukseen, jossa hän oppi myös soittamaan busukia ja säveltämään lauluja. Hänen ensimmäinen rebetiko-julkaisunsa oli Na 'rchósouna vre mátia mou vuodelta 1934. Vamvakáriksen yhtyeeseen kuuluivat hänen lisäkseen Giórgos Bátis, Anéstos Deliás ja Strátos Pagioumtzís.
Vamvakáriksen lauluja ovat myöhemmin laulaneet muiden muassa Grigóris Bithikótsis ja Strátos Dionysíou.
Mármara (Páros)

| Mármara Μάρμαρα |
| --- | --- |
 Mármara
 Koordinaatit: 37°3′4″N, 25°14′48″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Páros
Kunta:  Páros
Hallinto:  
 – Asutustyyppi:  kylä
 – Kallikrates-koodi:  6801000301
Väkiluku (2011):  552
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mármara (kreik. Μάρμαρα) on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 552 (vuonna 2011).
Mármaran kylä sijaitsee Pároksen itäosissa noin 15 kilometriä itäkaakkoon saaren keskuksesta Paroikián kaupungista. Se on osa Archílochoksen kyläyhdyskuntaa. Kylän nimi, suomeksi ”Marmorit”, viittaa kylässä siellä täällä oleviin marmorinkappaleisiin, joita on käytetty rakennuskivinä kylän taloissa ja kirkoissa. Kylän rakennuskanta edustaa perinteistä valkoista kykladista arkkitehtuuria.
Márta Kelemen

| Mitalit> Maa:   Unkari.Naisten telinevoimistelu. Olympialaiset  | Mitalit> Maa:   Unkari.Naisten telinevoimistelu. Olympialaiset  | Mitalit> Maa:   Unkari.Naisten telinevoimistelu. Olympialaiset  | Maa:   Unkari> Naisten telinevoimistelu. |
| --- | --- | --- | --- |
|  Pronssia | München 1972 | joukkuekilpailu |  |
Márta Kelemen (s. 17. syyskuuta 1954 Budapest) on unkarilainen telinevoimistelija. Hän kilpaili Münchenin olympialaisissa 1972 ja Montrealin olympialaisissa 1976 kaikissa naisten voimistelukilpailuissa. Henkilökohtaisessa moniottelussa hän oli molemmissa olympialaisissa 34:s, ja yksittäisillä telineillä hän sijoittui parhaimmillaan yhdeksänneksi. Münchenissa 1972 hän kuului Unkarin olympiapronssia voittaneeseen joukkueeseen naisten joukkuekilpailussa.
Moll Flanders

| Moll Flanders> The Fortunes and Misfortunes of the Famous Moll Flanders |
| --- | --- |
 Moll Flandersin kansilehti vuodelta 1722.
Alkuperäisteos
Kirjailija:  Daniel Defoe
Genre:  romaani
Suomennos
Suomentaja:  Kristiina Kivivuori Kirsi Kunnas (runot)
Kustantaja:  Tammi
Julkaistu:  1957
Sivumäärä:  273
Löydä lisää kirjojaKirjallisuuden teemasivulta
Moll Flanders.
Moll Flanders (The Fortunes and Misfortunes of the Famous Moll Flanders) on Daniel Defoen kirjoittama romaani vuodelta 1722. Suomeksi teos on ilmestynyt Kristiina Kivivuoren ja Kirsi Kunnaksen (runot) suomentamana ja Tammen kustantamana vuonna 1957. Romaanin päähenkilö on Moll Flanders, jonka monivaiheisen elämäntarinan se kertoo nuoruudesta vanhukseksi.
Sovitukset

Romaanista tehtyjä elokuvasovituksia ovat ainakin Terence Youngin ohjaama Moll Flandersin lemmenseikkailut (The Amorous Adventures of Moll Flanders) vuodelta 1965, Pen Denshamin ohjaama yhdysvaltalainen Moll Flanders vuodelta 1996 ja David Attwoodin samana vuonna ensiesitetty brittiläinen televisiotuotanto Moll Flanders (The Fortunes and Misfortunes of Moll Flanders).
Kirjallisuutta

Mitchell, Juliet: Moll Flanders: Kapitalistisen naisen nousu. Teoksessa Naisvallankumous. Esseitä feminismistä, kirjallisuudesta ja psykoanalyysistä.  ((Women: The Longest Revolution. Essays on Feminism, Literature and Psychoanalysis, 1966.) Suomentanut Paula Karlsson)  Helsingissä:  Otava, 1986.  ISBN 951-1-08423-2.
Aiheesta muualla

Englanninkielinen alkuteos Gutenberg-projektin sivuilla.
Márta Rudas

| Mitalit | Mitalit | Mitalit |  |
| --- | --- | --- | --- |
|  Rudas Tokion kesäolympialaisissa 1964. |  Rudas Tokion kesäolympialaisissa 1964. |  Rudas Tokion kesäolympialaisissa 1964. |  |
Maa:   Unkari
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Tokio 1964 | keihäänheitto |  |
Márta Andal-Rudas (14. helmikuuta 1937 Debrecen – 5. kesäkuuta 2017) oli unkarilainen keihäänheittäjä ja olympiamitalisti.
Rudas saavutti olympiahopeaa Tokiossa 1964. Rooman kesäolympialaisissa 1960 hän sijoittui yhdeksänneksi ja Méxicon kesäolympialaisissa 1968 neljänneksi.
 Rudas saavutti sijoituksia kärkikymmenikköön myös EM-kilpailuissa. Hän kuoli 80-vuotiaana 5. kesäkuuta 2017.
Mármara (Ioánnina)

| Mármara Μάρμαρα |
| --- | --- |
 Mármara
 Koordinaatit: 39°39′21″N, 20°47′43″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Ioánnina
Hallinto:  
 – Asutustyyppi:  kylä
 – Kallikrates-koodi:  1801010301
Väkiluku (2011):  598
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mármara (kreik. Μάρμαρα) on Kreikan kylä, joka kuuluu hallinnollisesti Ioánninan kuntaan, Ioánninan alueyksikköön ja Epeiroksen alueeseen. Kylän väkiluku on 598 (vuonna 2011).
Mármaran kylä sijaitsee noin kahdeksan kilometriä länteen Ioánninan kaupungista. Mármara muodostaa myös laajemman kyläyhdyskunnan (Δημοτική Κοινότητα Μαρμάρων, Dimotikí Koinótita Marmáron), johon kuuluvat varsinaisen Mármaran kylän lisäksi Kardamítsian kaupunki sekä kylät Ámmos, Káto Mármara ja Olympiáda. Koko yhdyskunnan väkiluku on 5 276.
Murotsu (1945)

| Murotsu |
| --- | --- |

Aluksen vaiheet
Rakentaja:  Uraga Dock Company
Laskettu vesille:  15. kesäkuuta 1945
Palveluskäyttöön:  ei
Loppuvaihe:  romutettu 1946
Tekniset tiedot
Uppouma:  940 t (standardi) 1 004 t (kuormattu)
Pituus:  77,5 m (vesiraja) 78,8 m (kokonaispituus)
Leveys:  9,1 m
Syväys:  3,06 m
Koneteho:  4 200 bhp
Nopeus:  19,5 solmua
Miehistöä:  noin 150
Aseistus
Aseistus:  3 × 12 cm/45 tykkiä 6 × 25 mm tyyppi 96 120 × syvyyspommia
Murotsu oli keisarillisen Japanin laivaston Ukuru-luokan saattaja toisessa maailmansodassa.
Valmistus

Alus tilattiin vuoden 1943 hankinnoissa Uraga Dock Companyltä. Se laskettiin vesille 15. kesäkuuta 1945 ja ei koskaan otettu palvelukseen.
Palvelus

Alus romutettiin 1946.
Musiikki Puolassa

Puolan musiikki
Musiikki Puolassa kattaa musiikin monipuoliset näkökohdat ja musiikilliset perinteet, jotka ovat peräisin Puolasta ja joita harjoitetaan Puolassa. Puolalaisten taiteilijoiden joukossa on maailmankuuluja klassisia säveltäjiä, kuten Frédéric Chopin, Witold Lutosławski, Krzysztof Penderecki, Karol Szymanowski ja Henryk Górecki sekä tunnettuja pianisteja, kuten Arthur Rubinstein, Ignacy Jan Paderewski ja Krystian Zimerman; samoin kuin suositut musiikkitaiteilijat ja perinteiset alueelliset kansanmusiikkiryhmät, jotka luovat rikkaan ja vilkkaan musiikkimaaston ruohonjuuritasolla. Puolalaiset muusikot ovat historian aikana kehittäneet ja popularisoineet erilaisia ​​musiikkigenrejä ja kansantansseja.
Puolalaisessa musiikissa on vaikutteita useista maailmanmusiikkityyleistä, joita edustavat kriitikkojen suosimat laulaja-lauluntekijät ja poptähdet.
Historia

Puolalaisen musiikin alkuperä on jäljitettävissä jo 1300-luvulle, jolta ajalta Stary Sączin kaupungista on löytynyt käsikirjoituksia, jotka sisältävät Pariisin Notre Dame -kouluun liittyviä moniäänisiä sävellyksiä. Muut varhaiset sävellykset, kuten Bogurodzica-hymni, voivat myös olla peräisin tältä ajalta. Ensimmäinen tunnettu merkittävä säveltäjä, Mikołaj z Radomia, eli 1500-luvulla.
Aiheesta muualla

Kuvia tai muita tiedostoja aiheesta Musiikki Puolassa Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Music of Poland
Käännös suomeksi
Murojärvi (Äänekoski)

| Murojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°52′22″N, 25°39′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Pieneen Murojärveen 
Järvinumero:  14.444.1.010
Mittaustietoja
Pinnankorkeus:  173,9 m  
Pituus:  720 m  
Leveys:  560 m  
Rantaviiva:  2,671 km  
Pinta-ala:  36,225 ha  
Tilavuus:  0,0002189 km³ 
Keskisyvyys:  0,6 m  
Suurin syvyys:  1,6 m  
Saaria:  ei saaria 
 fiMurojärvi 
Murojärvi  on Keski-Suomessa Äänekoskella  Iispohjan lähellä sijaitseva järvi.
Maantietoa

Järvi on 720 metriä pitkä, 560 metriä leveä, ja sen pinta-ala on 36 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 218 900 kuutiometriä. Sen keskisyvyys on 0,6 metriä ja suurin syvyys on 1,6 metriä. Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) se kuuluu. Järven vedenpinnan korkeus on 173,9 metriä mpy.
Muroto

| Muroto (室戸市) |
| --- | --- |
 Kiragawa-chōn kaupunginosaa
 lippu:  Symboli
 Muroton sijainti Kōchin prefektuurissa
 Muroto
 Koordinaatit: 33°17′24″N, 134°09′07″E 
Valtio:  Japani
Alue:  Shikoku
Prefektuuri:  Kōchin prefektuuri
Pinta-ala:  
 – Kokonaispinta-ala:  248,22 km²
Väkiluku (09/2019):  13 062
 – Väestötiheys:  52,6 as./km²
 
 https://www.city.muroto.kochi.jp/ 
Infobox OKVirheellinen NIMI-arvo: 
Muroto (jap. 室戸市, Muroto-shi) on Japanin kaupunki Shikokun saarella Kōchin prefektuurissa. Se sijaitsee Tyynenmeren rannikolla noin 80 kilometriä prefektuurin pääkaupungista Kōchista itään. Kaupungin alue työntyy Tyyneenmereen V-kirjaimen muotoisena Murotonniemenä. Suurin osa siitä on metsän peitossa ja nousee Shikokuvuorille. Murotossa on 13 062 asukasta (syyskuussa 2019) ja sen pinta-ala on 248,22 neliökilometriä.
Muroton alue on vanhastaan elänyt kalastuksesta, joka on nykyäänkin merkittävä elinkeino. Edo-kaudella alueella harjoitettiin valaanpyyntiä Tosan daimiokunnan suojeluksessa. Muroton ja Muroto-misakin satamat tunnetaan Tyynenmeren tonnikalan kalastussatamina. Muita elinkeinoja ovat muun muassa katsuobushin valmistus sekä vihannesten ja hedelmien viljely. Muroton kaupunki perustettiin vuonna 1959 liittämällä yhteen neljä maaseutukaupunkia ja yksi kyläkunta.
Kaupungin nähtävyyksiin kuuluu Murotonniemi, jolle on sijoitettu Murotonniemen majakka ja taifuunien havaintolaitteita. Niemi kuuluu Muroton–Anan-kaiganin puolikansallispuistoon. Kaupungissa on myös kolme Shikokun pyhiinvaellusreitin temppeliä: Hotsumisaki-ji (temppeli nro. 24), Shinshō-ji (temppeli nro. 25) ja Kongōchō-ji (temppeli nro. 26). Tarinan mukaan munkki Kūkai saavutti Murotossa valaistumisen ja otti ”taivasta ja merta” tarkoittavan nimensä vaikututtuaan Mikurodon luolasta näkyvästä merimaisemasta. Kolmea pyhiinvaellusreitin temppeliä pidetään hänen perustaminaan.
Kuvia

Murotonniemi
Näkymä Fudō-iwan temppeliltä
Kongōchō-jin temppeli
Näkymä Shinshō-jin temppeliltä
Aiheesta muualla

Kuvia tai muita tiedostoja aiheesta Muroto Wikimedia Commonsissa
Kaupungin internetsivut (japaniksi)
Monet joet ylitän

| Monet joet ylitän Amulet |
| --- | --- | --- |

Studioalbumin tiedot
 Julkaistu: 1988
 Tyylilaji: rock
 Kesto: 41.00
 Levymerkki: Oodi (ODL-8807)
Amuletin muut julkaisut
| Play It! 1977 | Monet joet ylitän 1988 |   |
Monet joet ylitän on lahtelaisen rockyhtye Amuletin albumi, joka julkaistiin vuonna 1988.
Kappaleet > A-puoli

Monet joet ylitän – 4.30 (säv. Jimmy Cliff, san. Matti Nummivuo)
Soitto seis – 3.15 (alkup. Stop the Music, säv. Clive Westlake, Milton Subotsky, suom. san. Saukki)
Pois pois pois – 4.25 (säv. Kari Könönen, san. Könönen)
Loppumaton juna – 3.25 (säv. Tom Johnston, san. Nummivuo)
Onhan vielä aikaa – 2.36 (säv. Kalevi Heinomaa, san. Heinomaa)
Laiva kauas lähtee – 2.16 (alkup. Ferry ’Cross the Mersey, säv. Gerrard Marsden, suom. san. Nummivuo)
Kappaleet > B-puoli

Stumble – 2.50 (säv. Peter Green)
Kylmää, kuumaa – 4.07 (säv. Pekka Sormunen, san. Pekka Sormunen, Päivi Sormunen)
Kotiin kaipaan – 3.07 (säv. Könönen, san. Könönen)
Easy Rider – 3.25 (säv. Könönen, san. Könönen)
Ei koskettaa saa – 2.17 (alkup. Please Don’t Touch, säv. Frederick Heath, Guy Robinson, suom. san. Jarmo Jylhä)
Tyttö iloinen – 4.37
Kokoonpano

Teddy Sormunen – laulu, basso
Heikki ”Mickey” Hiiri – kitara
Wally Heinomaa – kitara, laulu
Pekka ”Rocket” Sormunen – rummut, laulu
Kari Könönen – kosketinsoittimet, laulu
Hannu Helminen – kitara
Myllytullin voimalaitos

Myllytullin voimalaitos.
Voimalan tulipalossa vaurioituneet rakennukset.
Myllytullin voimalaitos eli Lasaretinväylän sähkövoimalaitos on Oulun Myllytullin kaupunginosassa Lasaretinväylässä sijaitseva käytöstä poistettu vesi- ja höyryvoimalaitos sekä kaukolämmön varalaitos. Voimalaitoksen vanhin osa vaurioitui pahoin tulipalossa kesällä 2006. Rakennuksen vanhimmat osat ovat valmistuneet vuonna 1903, ja sen suunnitteli sittemmin myös lääninarkkitehtina toiminut Victor Joachim Sucksdorff.
Myöhemmin ovat valmistuneet uusi kattilahuone vuonna 1921, uusi vesivoima-asema vuonna 1937 (pysty-Kaplan-turbiini). Kaukolämpökeskus valmistui vuonna 1969 ja aloitti kaukolämpötoiminnan Oulussa. Vesivoimalan toiminta päättyi  Merikosken voimalaitoksen valmistuttua 1950-luvulla ja voimalan koneistot myytiin 1960-luvulla.
Samassa rakennuksessa sijaitsi myös vuonna 1969 valmistunut vara- ja huippukaukolämpökeskus, joka toimi aiemmin Oulun ensimmäisenä kaukolämpökeskuksena. Lämpökeskuksen käyttö päättyi vuoden 2009 syksyllä ja laitos purettiin vuoden 2010 aikana vuonna 1969 valmistuneilta osiltaan. Lämpökeskuksella oli kaksi kattilaa, jotka olivat polttoainetehoiltaan 13,3 MW ja 26,8 MW. Savukaasut johdettiin 24 m korkeaan savupiippuun. Aluksi lämpökeskuksella oli käytössä raskas polttoöljy ja myöhemmin kevyt polttoöljy. Alueella oli lisäksi kaksi 450 m³:n öljysäiliötä, joista toinen poistettiin käytöstä vuonna 2004 ja toiseen rakennettiin sisälle uusi öljysäiliö.
Voimalaitosta on vandalisoitu ja sotkettu tulipalon jälkeen. Vaikka alue on sortumavaaran takia aidattu ja näin ollen ihmisiltä suljettu, ovat laitoksen seinät nykyään lähes täysin graffiteilla peitetyt.
Voimalaitos voidaan jakaa kolmeen osaan:
Höyryvoimala (1903, 1922)
Vanha vesivoimala, Francis-turbiinit, 2 kpl (1903)
Uusi vesivoimala, Kaplan-turbiini, 1 kpl (1937)
Kaukolämpökeskus (1969), purettu vuonna 2010
Aiheesta muualla

Kuvia tai muita tiedostoja aiheesta Myllytullin voimalaitos Wikimedia Commonsissa
Kuva voimalaitoksesta vuodelta 1939, Uuno Laukan kuvakokoelma, Pohjois-Pohjanmaan museo
Mona Løseth

Mona Løseth (s. 11. huhtikuuta 1991 Ålesund) on norjalainen alppihiihtäjä, joka edusti Spjelkavik IL -nimistä seuraa.
Løseth voitti junioreiden MM-kilpailuissa 2010 kultaa suurpujottelussa ja hopeaa pujottelussa. Vancouverin olympialaisissa 2010 hän oli alppiyhdistetyssä 13:s ja supersuurpujottelussa 21:s. Schladmingin MM-kilpailuissa 2013 hän oli suurpujottelussa 25:s. Sotšin olympialaisissa 2014 Løseth sijoittui pujottelussa 16:nneksi ja suurpujottelussa 27:nneksi.
Alppihiihdon maailmancupissa Løseth kilpaili ensimmäisen kerran Zagrebin pujottelussa tammikuussa 2009. Paras sijoitus Løsethillä on Mariborin suurpujottelun 12:s sija tammikuulta 2010. Hän lopetti uransa kauden 2013–2014 jälkeen.
Mona Løseth on Lene Løsethin ja Nina Løsethin pikkusisko.
Montrealin yleissopimus

| Montrealin yleissopimus> Yleissopimus eräiden kansainvälistä ilmakuljetusta koskevien sääntöjen yhtenäistämisestä |
| --- | --- |
Allekirjoitettu:  28. toukokuuta 1999
Allekirjoituspaikka:  Montreal, Kanada
Kielet:  arabia, englanti, espanja, kiina, ranska, venäjä
Voimaantulopäivä:  4. marraskuuta 2003
Korvaa sopimuksen:  Varsovan yleissopimus
Osapuolet
Osapuolet:  139 (138 valtiota ja Euroopan unioni)
Montrealin yleissopimus (engl. Montreal Convention) eli Yleissopimus eräiden kansainvälistä ilmakuljetusta koskevien sääntöjen yhtenäistämisestä (engl. Convention for the Unification of certain rules for international carriage by air) on Montrealissa 28. toukokuuta 1999 solmittu kansainvälinen sopimus. Se korvasi allekirjoittajamaissaan vuonna 1929 allekirjoitetun Varsovan yleissopimuksen, joka loi maailmanlaajuisesti yhtenäisen lainsäädännön koskien kansainvälisessä lentoliikenteessä tapahtuvien onnettomuuksien vahingonkorvauksia ja määritti rajat lentoyhtiöiden korvausvastuulle.
Montrealin yleissopimus yhdistää niin kutsutun Varsovan järjestelmän eli Varsovan yleissopimuksen ja siihen tehdyt lukuisat täydennykset yhden sopimuksen alle ja pyrkii siten yhtenäistämään ja yksinkertaistamaan kansainvälisen lentoliikenteen vahingonkorvauskäytäntöjä. Suurimpia muutoksia Varsovan yleissopimukseen nähden on se, että kun Varsovan yleissopimus suojeli pääasiassa lentoyhtiöitä rajoittamalla onnettomuustilanteissa maksettavia korvauksia, Montrealin yleissopimus taas turvaa matkustajien oikeuksia takaamalla heille tietyin ehdoin rajattomat vahingonkorvaukset.
Montrealin yleissopimuksen ovat ratifioineet 138 Kansainvälisen siviili-ilmailujärjestön jäsenvaltiota sekä Euroopan unioni.